Vita:Abszint

message: Már nem azért, de a szöveg nagy része mintha innen lenne kimásolva:  (vagy fordítva, wikiből másolták oda?) És még mindig sok benne a véleményezés --Timiş  postaláda 2007. január 23., 13:57 (CET)
az utolsó bekezdésben leírtak jó pár évre visszatekintve sem feltétlenül helytállóak már.
az sajnos igaz, hogy amiket itthon lehet kapni (nem csak a helytelenül leírt pere kermann's) azok semmire sem jók, még azt sem mondhatja el felelősséggel a fogyasztójuk, hogy abszintot ivott. még a pesti abszint kávézóban sem a névtől elvárható minőségű fajtákat kínálják.
a jelenlegi csúcsminőségű termékek egy része valóban régi receptekre alapozva készül, nagyon kevés kivételtől eltekintve franciaországban és svájcban, ahol csak 2005 május elsején legalizálták a gyártást újból. szóval ha valaki tényleg minőségi abszintra vágyik, akkor innen nagyobb eséllyel juthat hozzá, bár természetesen ezekben az országokban is megtalálhatóak az újkori divathullámot meglovagolni akaró gyártók a minden kritikán aluli termékeikkel. szóval csak óvatosan és megfontolt választás után rendeljünk. akkor viszont mindenképp :)
thread_title:  Megjegyzés

message: Hangulatfokozó kérdések a szövegben. Fogyasztói véleményezések. Ezek nem ide kellenek. - Xbspiro vita 2008. április 30., 16:37 (CEST)
Az angol szócikk nem csillagos, akkor miért van mellette egy kis csillagocska? Bocsi, de nem tudom, hol kell ezt jelenteni, vagy miben rejlik a hiba... 79.101.198.145 (vita) 2008. november 23., 05:49 (CET) Attila
thread_title: Átdolgozni

message: A cikk súlyos tévedéseket tartalmaz. Ajánlom az angol nyelvű cikk (absinthe) tanulmányozását, ott a szükséges hivatkozások is megtalálhatóak.
A tudományosan megcáfolt "legendák" közé tartoznak:
- "[az abszint] kesernyés ízű."
- "Fokozott fogyasztás esetén egy tünetegyüttes lépett fel, melyet abszintizmusnak neveztek. Fő tünetek a függőségen kívül a nagyfokú ingerlékenység és hallucinációk voltak."
- "A zöld tündér bukását egy lausanne-i alkoholista, Jean Lafray esete pecsételte meg, aki egy abszintos rohamában brutálisan lemészárolta egész családját."
Erősen félrevezető:
- "Mindezt amellett, hogy a mai gyártók nagy része fekete ürömből és teljesen EU-konform hozzávalókból állítja elő termékét, melyek sem hatásban, sem ízben nem tudják megközelíteni az eredeti italt."
(Megj: a fennmaradt minőségi receptek eredménye EU-konform ital. A klasszikus abszint ma módosítás nélkül árusítható az EU nagy részében; sőt, Svájcban kizárólag a hagyományos abszintot szabad abszint néven árulni.)
- utalás a "cseh módszerre": kimaradt, hogy a "cseh módszert" az 1990-es években Csehországban született, és azóta is elterjedt gyenge abszint-hamisítványok marketingjéhez találták ki.
Forrás:
"Abszint-kedvelők oldala": az oldal válogatás nélkül közöl inkorrekt cikkeket, az abszintot drogként állítja be. Komolytalan, megbízhatatlan.
Phoney vita 2010. június 13., 23:47 (CEST)
"Az abszintot [...] ma gyakran pszichoaktív szerként állítják be, ennek azonban nincs tudományos alapja." - Az etil-alkohol pszichoaktív, így az abszint hogy ne lenne az? Legfeljebb az alkoholon felül nem tartalmaz pszichoaktív vegyületet.
thread_title:  Évek óta elavult, téves 

message: :Jogi szempontból teljesen önkényes megállapítás az, hogy amiért konkrét EU-jogszabályban nem szerepel az abszint, azért az EU hibás, hogy nem szabályozza.
replies: text: Svájc pedig nem EU-tag, azért ezt illene tudni.

text: "Az abszintot a betiltás előtt népszerűsége, és hagyományának hiánya miatt jellemezte a tömeges hamisítás, ma pedig ismeretlensége és mítoszai, valamint a törvényi szabályozás hiánya okolhatók ugyanezért. Az abszint név használatát az Európai Unió nem szabályozza.Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról Svájc az egyetlen olyan EU-tagállam, ahol törvény tiltja a hagyományostól eltérő abszint gyártását."--Linkoman vita 2010. október 2., 12:49 (CEST)

text: Nem tettem olyan megállapítást, hogy ez EU a felelős (ezért tettem két külön mondatba). Tudom hogy Svájc nem EU-tag, bocsánat, elnéztem:) Szabályozás híján természetes jelenség a tömeges hamisítás (mind emlékszünk, az EU előtt mi volt nálunk a legtöbb "pálinkában", "brandy"-ben, "rum"-ban Magyarországon). Egy ilyen félreértés miatt szerintem kár az egész bekezdést tévedésnek nyilvánítani, mivel a többi része (a svájcos balesetet kivéve) helytálló. Visszateszem új formában, szívesen várom a további kritikát, ha van.  Phoney vita 2010. október 2., 15:26 (CEST)
thread_title:  Tévedések kivágása 

message: * 
A cikkben közölt recept nyilvánvalóan XX. századi torzszülemény. Sem a tartalma, sem az elkészítése nincs összehangban semmilyen abszinttal (az íze pedig bátorságpróbának is beillik), de ez már a második nyoma a (vélhetően) 90-es évek előtti fals recepteknek, úgyhogy az 'Absinthe Kit'-nél hivatkozni fogok rá. Phoney vita 2010. október 16., 01:10 (CEST)
thread_title:  Svejk-receptek mindenkinek 

message: Sziasztok. Ezt hogyan kell értelmezni? „Magas alkoholtartalmát a benne található nagy mennyiségű illóolaj indokolja, mely víz hatására fehéren kicsapódik.” Hogyan és mivel indokolja a magas alkoholtartalmát a nagy mennyiségű illóolaj? Azzal, hogy víz hatására fehéren kicsapódik? Ez így nem stimmel.Kristiano vita 2011. június 21., 14:14 (CEST)
replies: text: Egy párlat legstabilabb formája az, ha minden összetevője oldott állapotban van (emellett eladáskor sem épp előnyös, ha egy dzsuvát látni az üvegben, hiszen a párlatok egyik minőségi mércéje mindig a tisztaságuk). Kisebb alkoholtartalommal nem maradna tiszta és áttetsző, ezért indokolja az illóolajtartalom az alkoholtartalmat. Nem tudom, ezt jobban is meg lehet-e fogalmazni a szövegben. -- Phoney vita 2011. június 21., 16:40 (CEST)
replies: text: :Hát igen, mert eszerint azért magas az alkoholtartalma, mert sok benne az illóolaj. Gondolom, hogy ha vízbe öntjük, akkor kicsapódik, és minél jobban kicsapódik, annál több volt benne az illóolaj, ezt viszont csak nagyon magas alkoholtartalom veszi fel? Így már értem. Akkor lehetne úgy írni, hogy „Magas alkoholtartalmát a benne található nagy mennyiségű illóolaj indokolja...” Köszi Kristiano vita 2011. június 27., 13:48 (CEST)
replies: text: ::Van igazad, elsőre lehet, hogy nem egyértelmű az összefüggés. Most átírom egy harmadik verzióra, mert a "mutatja" megint csak nincs rendben, remélem így egyben tömör és érthető is marad. -- Phoney vita 2011. június 27., 14:53 (CEST)

text: ::Azt hiszem, most már követhető az alapösszefüggés. Ha továbbhígítástól kicsapódás történik, az szerintem pont eléggé indokolja a szesztartalmat (és akinek ez még ködös, az remélhetőleg megtalálja mellette a louche-hatás linkjét) -- Phoney vita 2011. június 27., 15:14 (CEST)
replies: text: :::Szia! Nem indokolja ‑ az, hogy magas az illóolaj-tartalma, nem jelenti azt, hogy emiatt magas az alkohol-tartalma is. Viszont az, hogy a vízzel való keverés során sok illóolaj válik ki belőle, azt mutatja, hogy eszerint magas az alkoholtartalma is, mert csak úgy tűnhetett el benne a sok illóolaj. Legfeljebb indikálja, de az magyarul: mutatja, jelzi. :) Kristiano vita 2011. június 28., 09:21 (CEST)
replies: text: :::::Szia. Ne haragudj, de szerintem alapvető dolgokkal nem vagy tisztában az égetett szeszekkel kapcsolatban, és így nem szabad kiemelt cikket szerkeszteni. Minden égetett szesznek magas az alkoholtartalma (legtöbbször 65–96%), és ezt csak palackozás előtt csökkentik, hígítással. A magas illóolajtartalom indokolja, hogy az abszintnál ez magas is maradjon, mert csak így tárolható. A sornak azt kellene kifejeznie, hogy azért nem hígítják le pl 40%-ra, mert úgy – az illóolajok miatt – nem lehet tárolni. A magas szesztartalmat az illóolajok mellesleg nem mutatják, mivel 38%-os szesz is létezik (pl Sambuca), ami viszont 33 alá hígítva pont ugyanígy viselkedik. A mondat így tehát teljesen rossz. Ezt most visszaírom, mert még mindig úgy hiszem, hogy én értek hozzá jobban; ha kitartasz a verziód mellett, akkor szavaztassuk meg más szerkesztőkkel. -- Phoney vita 2011. június 28., 15:57 (CEST)
replies: text: :::::Még egy gondolat: az "indokol" szónak nem szinonimája az "okoz". Az olajok indokolják, a szesztartalmat, azaz igazolják a szükségességét. És ebből a szempontból teljesen mindegy, hogy mi okozza a szesztartalmat (ennek kitárgyalása semmiképp nem a bevezetőbe tartozik), mert egyszerűen szükség van rá (és pont erről szól a mondat). -- Phoney vita 2011. június 28., 16:45 (CEST)
replies: text: ::::::Ez így igaz, abszolút nem értek hozzá. Így már értem, amit most írsz, és érdemes lenne a cikkbe is beleírni, hogy ott is érthető legyen. Üdv Kristiano vita 2011. június 29., 10:13 (CEST)
thread_title:  Magas alkololtartalom